| *Oenothera* |
| --- |
| *Oenothera biennis*, en *Flora von Deutschland, Österreich und der Schweiz* (*Flora de Alemaña, Austria e Suíza*), de Otto Wilhelm Thomé (1885). |
| Clasificación científica |
| 

|  |  |
| --- | --- |
| Reino: | Plantae |
| División: | Magnoliophyta |
| Clase: | Magnoliopsida |
| Orde: | Myrtales |
| Familia: | Onagraceae |
| Xénero: | ''***Oenothera''***L. 1753 |

 |
| Especies |
| véxase: Lista de especies de Oenothera |

***Oenothera*** é un xénero de aproximadamente 145 especies de herbas anuais, bienaIs e perennes. É o xénero tipo da familia Onagraceae. 

*Oenathera biennis* é nativa de Norteamérica e unha planta de xardín moi popular, que naturalizou en certas partes de Europa e Asia. As súas flores amarelas pálidas ábrense durante a tarde

Foi asignada ao xénero *Onagra*, que dá o seu nome á familia Onagraceae. *Onagra* - "(comida de) *onagro*" -foi utilizada por primeira vez en botánica en 1587 e na publicación de Philip Miller *The Gardeners dictionary* (*Dicionario para xardineiros)*, na súa edición reducida de 1754. O seu nome científico, *Oenothera* -utilizado por primeira vez por Linné no seu *Systema Naturae-* ten tamén unha orixe relacionada co burro, co significado de "atrapa asnos". En grego *oeno* significa "burro", mentres *thera* significa "coller, atrapar, perseguir". Crese que o nome se refire a que a planta pode ser utilizada para atrapar burros e outros animais. En 1860, William Baird suxeriu, con todo, que *oeno* podería ser interpretado como "viño" en grego. Cría que se refería ao feito de que a raíz comestible de *Oenothera biennis* utilizábase como un aditivo de sabor para o viño.

En Galicia está catalogada como especie exótica invasora.

 *Oenothera speciosa.*

Usos
----

A planta e as súas sementes foron usadas polos indíxenas americanos durante séculos. Usaban a planta como infusión en auga quente para curar feridas, problemas cutáneos e mesmo a asma. A onagra, *Oenathera biennis*, só aparece en Europa a partir do século XVIII.
As sementes da *Oenathera biennis* conteñen ácido gamma-linolénico (GLA), un ácido graxo esencial raro.

O aceite destas sementes utilízase para reducir as dores da síndrome premenstrual.

### Aceite de *Oenothera biennis*

Das sementes da onagra, tras unha primeira presión en frío, obtense un escaso e valioso aceite extremadamente rico en ácidos graxos esenciais (AGE). Conteñen principalmente ácido linoleico e ácido gamma-linolénico (AGL). Estes ácidos graxos denomínanse esenciais porque o corpo humano non é capaz de producilos de por si, polo que necesariamente deben ser incluídos cada día na alimentación. De 3 a 6 g de aceite de *Oenathera biennis* proporcionan aproximadamente 270–540 mg de AGL.

O aceite desta planta utilízase como analxésico durante a menstruación (eficaz no tratamento da síndrome premenstrual), trastornos circulatorios ou trastornos da pel.

Os efectos secundarios adversos recoñecidos do aceite de *Oenathera biennis* son mínimos; algúns destes poderían ser dor de cabeza ou náuseas; recoméndase non consumir esta substancia despois dun procedemento cirúrxico.

Planta invasora
---------------

En España, a *Oenothera glazioviana*, coñecida tamén como *herba do asno*, está considerada como flora exótica invasora. Coloniza frecuentemente marxes de estradas e áreas degradadas e aparece en zonas dunares e ribeiras fluviais. En Galicia está catalogada como especie exótica invasora.

### Manexo e xestión

A erradicación desta especie ten que realizarse mediante a eliminación manual continuada dos exemplares. Esta acción debe realizarse nos meses de maio, xuño e xullo. A acción debe repetirse durante varios anos, até esgotar o banco de sementes acumuladas no chan.

Notas
-----

1. ↑  "Genus: *Oenothera* L". *Germplasm Resources Information Network*. United States Department of Agriculture. 22 de marzo de 2004. Arquivado dende o orixinal o 14 de setembro de 2010. Consultado o 28 de outubro de 2010.
2. ↑  Singh, S. (2012). "An updated review on the *Oenothera* genus" (PDF) **10**: 717–25. doi:10.3736/jcim20120701.
3. ↑  Mihulka, S.; Pyšek, P. (2001). "Invasion history of *Oenothera* congeners in Europe: a comparative study of spreading rates in the last 200 years" (PDF) **28** (5): 597–609. doi:10.1046/j.1365-2699.2001.00574.x. Arquivado dende o orixinal (PDF) o 11 de abril de 2016. Consultado o 27 de maio de 2017.
4. ↑  Raven, P. H.; et al. (1979). "An outline of the systematics of *Oenothera* subsect. *Euoenothera* (*Onagraceae*)" **4** (3). Systematic Botany, Vol. 4, No. 3: 242–252. JSTOR 2418422. doi:10.2307/2418422.
5. ↑  Dietrich, W.; et al. (1997). *Systematics of* Oenothera *section* Oenothera *subsection* Oenothera *(*Onagraceae*)*. Laramie: The American Society of Plant Taxonomists. ISBN 0-912861-50-9.
6. ↑  Gumbo Lily (*Oenothera caespitosa*). Native Wildflowers of the North Dakota Grasslands. USGS Northern Prairie Wildlife Research Center.
7. ↑  Fichas identificativas de Especies exóticas invasoras
8. ↑  Peterson, R. T. e M. McKenny (1968). *A Field Guide to Wildflowers of Northeastern and North-central North America*. Boston: Houghton Mifflin. ISBN 0-395-91172-9.
9. ↑  *Oenothera biennis*. Ohio Perennial and Biennial Weed Guide. The Ohio State University Extension.
10. ↑  "Evening primrose oil". MedlinePlus. 14 de febreiro de 2015. Consultado o 31 de maio de 2015.
11. ↑  Douglas, Sue (novembro de 2002). "Premenstrual syndrome. Evidence-based treatment in family practice" **48** (11): 1789–1797. PMC 2213956. PMID 12489244.
12. ↑  "Gamma Linolenic Acid". American Cancer Society. 13 de maio de 2010. Arquivado dende o orixinal o 06 de agosto de 2013. Consultado o agosto de 2013.
13. ↑  Jones W.; C. Sacamano. *Landscape Plants for Dry Regions*. Fisher Books. 2000. ISBN 1-55561-190-7

|  |  |
| --- | --- |
| Control de autoridades | 
* Wd: Q157658
* BRE: 4936060
* EBID: ID
* GEC: 0179214
* LCCN: sh85094141
* MAG: 2777671338
* NDL: 01060499

 |

|  |  |
| --- | --- |
| Identificadores taxonómicos | 
* APDB: 193126
* APNI: 102002
* Dyntaxa: 1005633
* EOL: 38007
* EPPO: 1OEOG
* FloraBase: 21858
* FoC: 122735
* GBIF: 3188799
* iNaturalist: 48626
* IPNI: 28522-1
* IRMNG: 1331945
* ITIS: 27367
* NBN: NHMSYS0000461145
* NCBI: 3939
* POWO: ID
* Soortenregister: 121054
* Tela Botanica: 83603
* Tropicos: 40030838
* PLANTS: OENOT
* VASCAN: 1474
* VicFlora: ID
* WoRMS: 415708

 |

|  |  |
| --- | --- |
| Identificadores | 
* MeSH: D031664
* UMLS: C0697169

 |